A munka jövőjét alakító trendek Közép-Kelet Európában

trendelemzés

2022. május 4.

A [WorkTransitionCEE](https://worktransition.eu/) program keretében ma megjelent az “A munka jövőjét alakító trendek Közép-Kelet Európában” című trendelemzés. Az elemzés azokat a lehetséges fejlődési pályákat mutatja be, amelyek lehetővé teszik, hogy régiónk országai az élre kerüljenek a munkavállalók és munkáltatók számára egyaránt előnyös digitális átalakulásban

Hogyan befolyásolja az automatizáció és a digitalizáció a munkahelyeinket a közeljövőben, milyen készségek szükségesek ahhoz, hogy lépést tudjunk tartani a folyamatosan változó munka világával, a rugalmas és “zöld” munkáltatók hogyan vonzhatják be a legjobb munkavállalókat – néhány azok közül a trendek közül, amelyeket vizsgál a tanulmány.

Romániában, a munkaidő 54 %-a olyan feladatokkal telik, amelyek a jövőben automatizálásra kerülhetnek. Ez az arány Magyarországon 49 %, Szlovákiában 48-53 %. A felsőfokú végzettséggel rendelkező románok 40 %-a külföldön él. Az országot elhagyó magyarok 50-70%-a magasan képzett fiatal, 20 és 39 év közötti, míg Szlovákiát minden 10. frissdiplomás elhagyja.

Hogyan változhat a vállalatok és a munkavállalók munkahely-felfogása? A robotok elegendőek a hiány pótláshoz, vagy keletre tekintve kell keressünk további munkaerőt? Az életkor, a nem vagy a születési ország a jövőben is fontos foglalkoztatási feltételnek számítanak majd?

A digitalizáció és a zöld gazdaság fejlődésével soha nem látott módon mosódnak össze a munka és a magánélet, a tanulás és a munka valamint a munkavállalói és vállalkozói lét határai. Ez számos lehetőséget rejt, de kihívásokat is támaszt olyan szocio-kulturális környezetben, ahol a szerkezet még mindig az ipari forradalom időszakát idézi.

Az “A munka jövőjét alakító trendek Közép-Kelet Európában” című elemzés célja, hogy ösztönözze a párbeszédet és ötleteket adjon ahhoz, hogy a régió hogyan maradhat versenyképes az alkalmazkodáson és a kísérletezésen keresztül. Hogyan építsünk új, kiegyensúlyozott struktúrákat? Honnan induljunk? Ez néhány olyan kérdés, mely válasz nélkül marad a trendelemzés elolvasása után is.

Van okunk optimizmusra egy olyan jövőt illetően, amely ötvözi a munka és a magánélet, a technológia és az emberi kapcsolatok, az gazdaság és a társadalom szempontrendszerét, de pozitív szcenárió csak akkor lehetséges, ha ezek között az elemek között megtaláljuk az egyensúlyt, amely csak együttműködésen és szociális párbeszéden keresztül valósulhat meg.

Ez a trendelemzés a [WorkTransitionCEE](https://worktransition.eu/) –projekt keretei között készült, mely az Európai Bizottság társfinanszírozásában, Románia, Magyarország és Szlovákia 6 szociális partnerének együttműködésében (szakszervezetek és munkavállalók) valósul meg, a célja az Ipar 4.0. kockázatainak, kihívásainak és lehetőségeinek megértése a munkahelyi átmenetben Közép-Kelet Európában.